Greek Legal Document

Category: 20

Content:
62. ΑΠΟΦΑΣΗ ΥΠΟΥΡΓΩΝ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ  ΚΑΙ ΔΗΜΟΣΙΩΝ ΕΡΓΩΝ Αριθ. 51147/57α της 21 Μαρτ./18 Απρ. 1991 (ΦΕΚ Β΄  237) Σύσταση γραφείων στο Υπουργείο Περιβάλλοντος, Χωροταξίας και Δημοσίων Έργων. Έχοντας υπόψη τις διατάξεις: 1.Τον Νόμ. 51/1975 «περί αναδιοργανώσεως των δημοσίων πολιτικών υπηρεσιών» (Α΄ 125) και ειδικότερα της παρ. 4 του άρθρ. 2. 2.Του Π.Δ. 51/1988 «Οργανισμός Υπουργείου ΠΕΧΩΔΕ» (Α΄ 19). 3.Τον Νόμ. 1558/1985 «Κυβέρνηση και Κυβερνητικά Όργανα (Α΄ 137). 4.Του Π.Δ. 340/1990 «Σύσταση Γενικών Διευθύνσεων κ.λπ». (Α΄ 135). 5.Τις υπηρεσιακές ανάγκες, αποφασίζουμε: Συστήνεται σε κάθε Γενική Δ/νση του Υπουργείου Γραφείο Γραμματείας. Αρμοδιότητες των γραφείων είναι: Η παραλαβή, πρωτοκόλληση και διακίνηση εισερχόμενης και εξερχόμενης αλληλογραφίας, η δακτυλογράφηση, αναπαραγωγή και διεκπεραίωση εξερχόμενης αλληλογραφίας, μέριμνα για τη σύσταση πάγιας προκαταβολής χαρτοσήμου του δημοσίου, καθώς και εντύπων δηλώσεων (άρθρ. 8 Νόμ. 1599/1986), για την εξυπηρέτηση των πολιτών. Η βεβαίωση της ακρίβειας των αντιγράφων οποιουδήποτε εγγράφου καθώς και η βεβαίωση του γνησίου της υπογραφής του προσωπικού και των πολιτών. Κάθε Γραφείο υπάγεται απευθείας στο Γενικό Διευθυντή. Του Γραφείου προΐσταται υπάλληλος του κλάδου ΠΕ δ/κών οικ/κών ΤΕ Δ/κών λογ/κών ή ΔΕ δ/κών λογ/κών. Υπουργείο Χωροταξίας Οικισμού και Περιβάλλοντος 23.Α.αα.62